קרייטונזאורוס

קרייטונזאורוס (שם מדעי: Crichtonsaurus) הוא סוג של דינוזאור משוריין ממשפחת האנקילוזאוריים. דינוזאור זה קיבל את שמו על שם הסופר והתסריטאי מייקל קרייטון שהגה את הספר פארק היורה, עליו התבסס הסרט המצליח בעל אותו שם.

מאפיינים 
מאובני הדינוזאור התגלו במחוז ליאונינג שבסין ב-2002 ובו תואר מין אחד - Crichtonsaurus bohlini, מין שנקרא על שם החוקר (Birger Bohlin), שחקר מינים פרהיסטוריים שונים בסין לרבות אנקילוזאורים שונים ועצמות של אדם פקין (Homo erectus pekinensis), תת-מין סיני של הומו ארקטוס. מין נוסף שהתגלה באזור בשם C. benxiensis עבר לסוג אחר - קרייטונפלטה (Crichtonpelta).

המאובנים שנמצאו היוו שלד חלקי שכלל עצמות חוליות, עצמות רגליים, כתפיים, ירך, גולגולת ושלוש שיניים. הדינוזאור שהתגלה היה קטן יחסית לבני משפחתו - אורכו הוערך ב-3.5 מטר ומשקלו רק חצי טון. הוא היה קרוב משפחה של דינוזאורים כבדים ומשוריינים כמו האנקילוזאורוס והאאופלוצפלוס. המאובנים תוארכו לתור הקרטיקון בדומה לרוב האנקילוזאורים, לפני 89.7–100 מיליון שנה.

בתרבות 
דינוזאור זה הופיע במשחק המחשב Jurassic World Evolution.

קישורים חיצוניים

אנקילוזאוריים
דינוזאורים שחיו בקרטיקון עליון באסיה
מאובני טקסונים שתוארו ב-2002